Antons Buls

Antons Buls (dzimis  Briģu pagastā) ir latviešu tautsaimnieks un sabiedriskais darbinieks, bijušais Latvijas Augstākās Padomes deputāts.

 Dzīvesgājums 
Dzimis  Briģu pagastā četru bērnu zemnieku ģimenē. Mācījās Briģu pamatskolā, tad Nirzas septiņgadīgajā skolā un Ludzas ekonomiskajā tehnikumā, 1953. gadā ieguva grāmatveža specialitāti. Studēja LVU Ekonomikas fakultātē, 1957. gada martā atskaitīts no 4. kursa par neatbilstošiem uzskatiem. Pēc dienesta padomju armijā 1960. gadā atsāka neklātienes studijas LVU Tautsaimniecības ekonomikas specialitātē un 1964. gadā ieguva ekonomista kvalifikāciju.
Strādājis Rīgas radiorūpnīcā par normētāju un ekonomistu, tad Olaines plastmasu pārstrādāšanas rūpnīcā par darba organizācijas
un algu daļas vadītāja vietnieku un vadītāju, Olaines ķīmiski farmaceitiskajā rūpnīcā par darba organizācijas un algu daļas vadītāju, Lopkopības mehanizācijas konstruktoru organizācijā par direktora vietnieku ekonomikas jautājumos, ražošanas apvienībā "Latvbiofarm" par ģenerāldirektora vietnieku ekonomikas jautājumos.Tāpēc, ka citādi nevar  "Ķekavas novads" Nr. 06 (129), 2010. gada maijs

1990. gadā A. Bulu ievēlēja par Latvijas Augstākās Padomes deputātu no 171. Olaines vēlēšanu apgabala, 1990. gada 4. maijā viņš nobalsoja par Latvijas Republikas neatkarības atjaunošanu.Latvijas Republikas Augstākās Padomes vēlēšanas  saeima.lv Strādāja pie uzņēmējdarbību regulējošo likumu sagatavošanas. 1992. A. Buls kļuva par ekonomikas ministra Arņa Kalniņa vietnieku.

Pēc deputāta pilnvaru laika beigām bija Olaines ķīmiski farmaceitiskās rūpnīcas direktors (1993—1997) un AS "Olainfarm" ekonomists.

Nesekmīgi kandidēja 1995. gada 6. Saeimas vēlēšanās no Tautsaimnieku politiskās apvienības saraksta “Tautsaimnieks”.latgalesdati.du.lv

2001. gadā sāka strādāt Ķekavas pagasta padomē par revidentu, vēlāk par juriskonsultu. Šajā pašā gadā kandidēja pašvaldību vēlēšanās uz vietu Ķekavas pagasta padomē no partijas "Mūsu Zeme" saraksta, bet netika ievēlēts.

 Apbalvojumi 
2000. gadā Antonu Bulu apbalvoja ar trešās šķiras Triju Zvaigžņu ordeni, apbalvots arī ar 1991. gada barikāžu dalībnieka piemiņas zīmi.

 Literatūra 
 Tālavs Jundzis. 4. maijs: Rakstu, atmin̦u un dokumentu krājums par Neatkarības deklarāciju. Fonds "Latvijas Vēsture", 2000.

 Atsauces 

Kategorija:1934. gadā dzimušie
Kategorija:Latvijas ekonomisti
Kategorija:Latvijas Universitātes absolventi
Kategorija:LR Augstākās Padomes deputāti
Kategorija:Ludzas novadā dzimušie
Kategorija:Triju Zvaigžņu ordeņa komandieri